Femeie de 52 de ani, ucisă de soț în scara blocului în care locuia, în Botoșani. Bărbatul și-a înjunghiat soția în gât, apoi s-ar fi rănit singur
Crimă șocantă în Botoșani. O femeie de 52 de ani a fost ucisă cu sânge rece în scara blocului în care locuia, chiar de soțul ei. Bărbatul, care avea emis împotriva lui un ordin de protecție, și-a înjunghiat soția în gât. El a fost prins de polițiști.
- Rareş Bogdan şi-a amintit brusc cine e Cătălin Cîrstoiu, dar nu a scăpat de "înţepăturile" medicului: "A avut o durere la coloană"
În această seară, în jurul orei 20.00, polițiștii au fost sesizați, prin apel 112, de către o tânără, din municipiul Botoșani, cu privire la faptul că mama sa a fost înjunghiată, la intrarea în scara blocului în care locuiește.
Și-a ucis soția în scara blocului
Echipajul direcționat la fața locului a identificat victima în locul indicat de apelantă, aceasta prezenta o plagă tăiată la nivelul gâtului.
Echipajul medical solicitat să intervină a constatat decesul acesteia. Totodată, a fost identificată persoana bănuită de comiterea faptei, un bărbat, de 55 de ani, soțul victimei, față de care era emis un ordin de protecție, din luna martie a.c.
Bărbatul prezenta răni superficiale la nivelul pieptului. Din primele verificări a reieșit faptul că acesta și le-ar fi creat singur. În acest moment se află la o unitate spitalicească, pentru acordarea de îngrijiri medicale, urmând ca, ulterior, să fie condus la sediul poliției.
Cercetările vor fi preluate de către Parchetul de pe lângă Tribunalul Botoșani.